**Sarajevo, 28.05.2020.**

**MFS-EMMAUS RASPISUJE JAVNI**

**POZIV ZA DOSTAVLJANJE PONUDE ZA IZRADU MOBILNE APLIKACIJE/IGRICE**

Projekat: „Zaustavimo naslije nad djecom: Sprječavanje i borba protiv seksualnog iskorištavanja i zlostavljanja djece u digitalnom okruženju u BiH (EVAC)“

*End Violence Against Children (EVAC): Preventing and Tackling Online Child Sexual Exploitation and Abuse in Bosnia & Herzegovina*

1. ***Uvod***

Međunarodni **forum solidarnosti-EMMAUS (MFS-EMMAUS)** je jedna od najvećih samoodrživih domaćih nevladinih organizacija koja preko 20 godina radi na sprečavanju trgovine ljudima i ilegalnih migracija, prevencije svih oblika nasilja nad djecom, te zloupotrebe djece u digitalnom okruženju. MFS-EMMAUS je član Konzorcijuma za zaštitu djece u Bosni i Hercegovini, zajedno s organizacijama UNICEF i Save the Children. U cilju jačanja aktivnosti prevencije nasilja nad djecom, te ohrabrivanja djece i njihovih porodica da u većoj mjeri doprinesu identificiranju i prijavljivanju slučajeva nasilja nad djecom u digitalnom okruženju MFS-EMMAUS je, u sklopu Konzorcija za zaštitu djece, 2018. godine započeo inicijativu “Zaustavimo nasilje nad djecom: Prevencija i borba protiv online seksualne eksploatacije i zlostavljanja djece u Bosni i Hercegovini”. Projekat je dio globalne inicijative “End Violence Against Children”. U sklopu projekta je osnovan prvi Centar za sigurni internet u Bosni i Hercegovini kroz unaprijeđenu web platform [www.sigurnodijete.ba](http://www.sigurnodijete.ba) putem koje je omogućeno prijavljivanje neprimjerenog sazdržaja na internetu. Također, pokrenuta je i besplatna telefonska linija za podršku (0800 22323) koja stoji na raspolaganju za svu djecu, njihove roditelje i ostale građane da potraže besplatnu podršku i savjet ukoliko su bili žrtve nasilja u digitalnom okruženju. Centar za sigurni internet također ima ulogu podizanja svijesti, te organizira različite edukacije za djecu, roditelje, nastavnike i druge profesionalce. Pored toga, Centar za sigurni internet razvija niz edukativnih materijala i alata namjenjenih djeci različitih uzrasta. Jedan od navedenih alata je izrada mobilne aplikacije/igrice namjenjene djeci/mladima uzrasta iznad 8 godina starosti.

1. ***Cilj***

Cilj mobilne aplikacije/igrice je edukacija i informisanje djece i mladih o različitim oblicima nasilja kojima mogu biti izloženi na internetu, na zanimljiv i prilagođen način za njihov uzrast. Uzimajući u obzir da je tehnologija postala neizostavan sastavni dio života mladih ljudi, potrebno je usmjeriti korištenje modernih tehnologija u edukativne svrhe te približiti pojedine životne teme putem platformi koje mladi ljudi koriste. Mobilna aplikacija/igrica doprinosi podizanju svijesti mladih ljudi o opasnostima sa kojima se mogu susresti tokom korištenja interneta i digitalne tehnologije, te o ispravnim načinima reagovanja i prijavljivanja svih oblika nasilja.

1. ***Kratak Opis:***

Nakon konsultacija sa relevantnim radnim grupama, kao i fokus grupama koje su sačinjavala djeca i mladi, MFS-EMMAUS je odabrao 60 pojmova vezanih za korištenje interneta, online nasilje i online sigurnost. Nadalje, u saradnji sa stručnjacima MFS-EMMAUS je razvio vizuelna riješenja ovih pojmova kako bi se razvila mobilna aplikacija/igrica kojom bi djeca pored razvijanja kognitivnih vještina, sticala znanje i o rizicima i pojavama kojima se izlažu tokom boravka na internetu. Naime cilj MFS-EMMAUS-a je razviti mobilnu aplikaciju u vidu memorijske igrice sa četiri nivoa komplikovanosti igranja i to:

1. Spoji dvije iste sličice (20 sličica)- u ovom slučaju igrač/ica spaja dvije sličice koje sadrže grafički prikaz pojma i ispod napisan naziv pojma;
2. Spoji dvije iste sličice (30 sličica)- u ovom slučaju igrač/ica spaja dvije sličice koje sadrže grafički prikaz pojma i ispod napisan naziv pojma;
3. Spoji sličicu i pojam (tekstualno napisan) (25 sličica/pojmova)- u ovom slučaju igrač/ica spaja na jednoj kartici prikaz pojma, a na drugoj slovima ispisan naziv pojma;
4. „Quest“ – u kojem igrač „prelazi“ sa lakšeg nivoa na „teže“ završavajući sve kartice prethodne „ploče“;

Igrica treba biti programirana na način da u svakom igranju izbacuje „random“ pojmove (da se ne ponavljaju stalno isti). Pored navedenih funkcionalnosti, igrica treba sadržavati „pojmovnik“ gdje će biti objašnjeni svi pojmovi koji će se naći u igrici.

*Mobilna aplikacija/igrica treba biti prilagođena Android i IOS operativnim sistemima.*

1. ***Dužnosti i obaveze Ponuđača***

* Datumi aktivnosti će biti precizirane Ugovorom koji će Naručilac potpisati sa Ponuđačem;
* Ponuđač će Naručiocu dostaviti ponudu sa specifikacijom troškova;
* Ponuđač će dostaviti Radnu verziju mobilne aplikacije/igrice na odobrenje do 15.08.2020. godine;
* Ponuđač će dostaviti finalnu verziju mobilne aplikacije/igrice Naručiocu do 01.09.2020. godine;
* Ponuđač će tokom cijelog perioda izrade mobilne aplikacije/igrice usko sarađivati sa Naručiocem, te se konsultovati o svim eventualnim dilemama tokom razvoja mobilne aplikacije/igrice.

1. ***Obaveze Naručioca***

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku. To uključuje sljedeće:

* Naručioc će blagovremeno dostaviti vizuale pojmova potrebnih za razvoj igrice;
* Naručioc će omogućiti pristup relevantnim podacima potrebnim za izvršenje dužnosti u okviru izrade mobilne aplikacije/igrice;
* Naručioc će po zahtjevu Ponuđača konsultovati psihologe o eventualnim dilemama tokom razvoja mobilne aplikacije/igrice;
* Naručioc će blagovremeno dati mišljenje i prijedlog o izmjenama i dopunama.

1. ***Vremenski okvir***

Predviđeni angažman je u periodu od 01.07.2020. do 15.09.2020. godine.

* Ponuđač je dužan dostaviti prvu radnu verziju mobilne aplikacije/igrice do 15.08.2020. godine.
* Ponuđač je dužan dostaviti finalnu verziju mobilne aplikacije/igrice do 01.09.2020. godine.

1. ***Intelektualno vlasništvo***

Svi proizvodi koji nastanu u okviru ove aktivnosti (dokumentarna, digitalna, cyber, projektna video/dokumentacija itd.) pripadaju MFS EMMAUS-u, kao članu Konzorcija za zaštitu djece u Bosni i Hercegovini, koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

1. ***Ugovorni aranžmani i nadzor***

* na poziv se mogu prijaviti fizička i pravna lica.
* odabrani Ponuđač će biti angažiran putem ugovora isključivo u svrhu pružanja navedenih usluga, unutar dogovorenog vremenskog okvira.

1. ***Naknada/plaćanje***

Svi troškovi izrade mobilne aplikacije/igrice trebaju biti sadržani i detaljno navedeni u okviru pojedinačnih ponuda (uključujući objavu na play store-ove).

Plaćanje se vrši u tri obroka:

* po potpisivanju Ugovora;
* po dostavljanju prve verzije mobilne aplikacije/igrice od strane Ponuđača;
* po odobrenju finalne verzije mobilne aplikacije/igrice od strane Naručioca.

**Naručioc zadržava pravo da obračuna Ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS-Emmaus je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštitu djece i mladih od svih oblika nasilja, te Vas shodno tome ljubazno molimo da Vaša ponuda bude što povoljnija jer prilikom saradnje sa pravnim licima apelujemo na njihovu društvenu odgovornost.*

1. ***Način podnošenja ponude***

Ponuđači su dužni dostaviti sljedeće:

* pismo interesa;
* referentni rad/radovi;
* kratku metodologiju kojom se preciziraju tehnička rješenja koja će biti korištena u izradi web aplikacije/igrice;
* prijedlog vizuala/mockup;
* finansijski prijedlog sa obračunom i analizom troškova koji se odnose na zadatak.

1. ***Dostava ponuda***

Ponude trebaju biti dostavljene na e-mail adresu: [sarajevo@mfs-emmaus.ba](mailto:sarajevo@mfs-emmaus.ba) najkasnije do 25.06.2020. godine.

Za sve dodatne informacije koje se odnose na ovaj poziv možete kontaktirati:

**MFS-EMMAUS- ured Sarajevo**

**tel/fax +387 33 263 385**